stanford-oval/wikipedia huggingface dataset:
האשים ת'אביט

| --- | --- |

האשים ת'אביט (2010)
 לידה:  16 בפברואר 1987 (בן 37) דאר א-סלאם שבטנזניה
 עמדה:  סנטר
 גובה:  2.21 מטרים
 מספר:  34 
 מכללה:  אוניברסיטת קונטיקט
 דראפט:  בחירה שנייה, 2009 ממפיס גריזליס
 קבוצות כשחקן
 2009–2011  2011–2012   2012  2012 –2014  2014–2015   2017–2018   2019–2020   2020–2021   2021   2022–2023   2023   2023   2024:  ממפיס גריזליס   יוסטון רוקטס  פורטלנד טרייל בלייזרס   אוקלהומה סיטי ת'אנדר  גרנד ראפידס דרייב   יוקהומה בי-קרוסיירס   פורט ויין מאד אנטס   שינג'ו טופלוס ליונרס   סאביו   סצ'ואן בלו ווילס   טאיווןביר הירובירס   פאזי   גאושיונג 17 לייב סטילרס
 
האשים ת'אביט (באנגלית: Hasheem Thabeet; נולד ב-16 בפברואר 1987) הוא כדורסלן טנזני המשחק בעמדת הסנטר. ת'אביט שיחק באוניברסיטת קונטיקט לפני שנבחר במקום השני בדראפט של עונת 2009 והפך לשחקן הראשון מטנזניה שמשחק בליגה.
לאחר קריירה קצרה ב-NBA עבר בין קבוצות רבות, מרביתן ביפן, סין וטאיוון.
ראשית חייו

ת'אביט גדל בטנזניה והחל לשחק כדורסל רק בגיל 15, לאחר שבילדותו שיחק בעיקר כדורגל. שיחק במשך שלוש עונות באוניברסיטת קונטיקט, בהן קלע בממוצע 8.4 נקודות, הוריד 7.2 ריבאונדים וחסם 4.1 פעמים במשחק. זכה פעמיים בתואר "שחקן ההגנה של השנה" (עונת 2007/08 ו-2008/09) ובתואר שחקן העונה בביג-איסט (2008/09). באפריל 2009 הודיע כי הוא מוותר על השנה האחרונה באוניברסיטה ומצטרף לדראפט. בדראפט עצמו נבחר במקום השני על ידי קבוצת ממפיס גריזליס, מיד אחרי בלייק גריפין ולפני ג'יימס הארדן.
קריירה מקצוענית

ת'אביט הוחתם על ידי ממפיס גריזליס ושיחק בשורותיה 50 משחקים, אך ב-25 בפברואר החליטה הקבוצה להעבירו לדקוטה ויזארדס מליגת הפיתוח. בכך הפך ת'אביט לבחירה הגבוהה ביותר בדראפט שנשלחת לליגת הפיתוח. שבועיים מאוחר יותר החזירה ממפיס את השחקן לשורותיה.
ב-24 בפברואר 2010 העבירה ממפיס את ת'אביט בטרייד ליוסטון רוקטס תמורת שיין באטייה. הוא הספיק לשחק שני משחקים בקבוצה לפני שנשלח לריו גראנדה ואלי וייפרס מליגת הפיתוח.
בעונת 2011/12 שיחק רק חמישה משחקים במדי הרוקטס וב-15 במרץ הועבר בטרייד יחד עם ג'וני פלין ובחירת דראפט לפורטלנד טרייל בלייזרס תמורת מרקוס קמבי. בפורטלנד שותף ב-15 משחקים, בהם מיעט לקבל דקות משחק (ממוצע של 7.7 דקות למשחק) ובסיום העונה שוחרר מהקבוצה וחתם באוקלהומה סיטי ת'אנדר.
במהלך העונה הראשונה הפך ת'אביט לחלק כמעט קבוע מהרוטציה של השחקנים, כאשר שותף ב-66 משחקים. ב-26 בנובמבר 2012 קלע 13 נקודות והוריד 10 ריבאונדים במהלך הניצחון 69 – 114 על שרלוט בובקאטס – הדאבל-דאבל הראשון בקריירה המקצוענית שלו. בעונת 2013/14, עם הגעתו לקבוצה של סטיבן אדמס, מיעט לשחק ושותף רק ב-23 משחקים, רובם בחצי השני של העונה. בפלייאוף שותף בשני משחקים, בהם שיחק רק קצת יותר מ-7 דקות במשותף, ולא סיפק שום נתון סטטיסטי, למעט 4 עבירות שביצע.
לקראת עונת 2014/15 שלחה אוקלהומה את ת'אביט לפילדלפיה 76 תמורת בחירת דראפט בסיבוב השני. 4 ימים מאוחר יותר שוחרר מהקבוצה. ב-25 בספטמבר 2014 הוחתם על ידי דטרויט פיסטונס, אך ב-20 באוקטובר שוחרר מהקבוצה. ב-1 בנובמבר 2014 הוחתם בקבוצת גרנד ראפידס דרייב מליגת הפיתוח, ובמהלך העונה שיחק ב-49 משחקים, בהם השיג ממוצעים של 8.6 נקודות ו-6.2 ריבאונדים למשחק.
הערות שוליים

↑  סקוט סושניק, תכירו: בחור עשיר וגבוה שסוחב לעצמו את המזוודות, באתר כלכליסט, 10 במרץ 2010
↑  הכנה לפלייאוף: הלייקרס, אטלנטה ובוסטון ניצחו, באתר ynet, 15 באפריל 2009
↑  ערן סורוקה, דראפט 2009: גריפין ראשון, ת'אביט שני, רוביו רק חמישי, nrg, 26 ביוני 2009
↑  Marc Stein, Thabeet headed to D-League, ESPN.com, 26 February 2010
↑  Grizzlies recall Thabeet from D-League, ESPN.com, 9 March 2010
↑  פרקינס עבר לאוקלהומה, ג'ף גרין ישחק בבוסטון, באתר ONE‏, 25 בפברואר 2011
↑  נסגר חלון ההעברות: פישר ביוסטון, סטיבן ג'קסון בספרס, באתר וואלה, 15 במרץ 2012
↑  Thunder Signs Hasheem Thabeet, NBA.com, 11 July 2012
↑  Hasheem Thabeet finally has an NBA game highlight video, thanks to the Bobcats, garbage time, Yahoo Sport, 27 November, 2012
↑  נתוני עונת 2013/14 באתר Basketball-Reference.com
↑  Marc Stein,Thunder trade Hasheem Thabeet, ESPN.com, 27 August 2011
↑  Linda Deutsch,Pistons release Thabeet, three others, NBA.com, 20 October 2014
אלי טביב

| --- | --- |
אין תמונה חופשית
 לידה:  24 בינואר 1956 (בן 69) כפר סבא, ישראל 
 מדינה:  ישראל 
 
אליעזר (אלי) טביב (נולד ב-24 בינואר 1956) הוא איש עסקים ישראלי המתגורר במיאמי. שימש בעבר כבעלי בית"ר ירושלים, הפועל כפר סבא והפועל תל אביב. טביב מחזיק בבעלות של רשת חנויות לאביזרים וביגוד ימי בארצות הברית והונו נאמד לפי טענתו בחצי מיליארד דולר.
קורות חייו

טביב נולד וגדל בשיכון עלייה בכפר סבא, הוריו עלו מתימן ב-1948. אביו עבד כפרדסן ואלי היה הבן הצעיר במשפחה. אחיו יהודה יליד 1948, נהרג במלחמת יום הכיפורים. הוא השתתף בקרבות הבלימה והתקפת הנגד הישראלית ברמת הגולן, ונהרג בהפגזה בעת שהגיש עזרה לפצועים.
קורות חייו > הבעלות על הפועל כפר סבא

בשנת 1992 רכש את הפועל עליה כפר סבא - קבוצה המייצגת את שכונת הולדתו בכפר סבא, ניהל את המועדון כשנתיים אך זה לא הצליח להתרומם מעבר לליגה א' וב-1994 עזב את המועדון.
בשנה זו - תקופת הצינון - התמקד בעיקר בעסקיו מעבר לים ופיתח רשת חנויות לביגוד ולאביזרים לגלישה ימית בארצות הברית.
בשנת 1995 אותר על ידי ועדת הפרטה שהוקמה על ידי אגודת הפועל כפר סבא ועיריית כפר סבא ובראשה עמד פעיל הציבור ד"ר אמיר גבע, ורכש מהאגודה את זכויות הניהול של מועדון הכדורגל אשר היה שקוע במשבר כלכלי עמוק.
בין השנים 1996 ל-2008 שימש טביב הבעלים בפועל של הפועל כפר סבא. במהלך השנים החליטה אגודת הפועל כפר סבא לפעול להשבת הקבוצה לידיה. לאחר שבית הדין העליון של ההתאחדות לכדורגל בישראל דחה את בקשתה, על אף שתקנון ההתאחדות אוסר על העברת קבוצה לידי מי שהורשע בעבירות שיש עמן קלון, עתרה האגודה לבית המשפט המחוזי, שקבע בפסק הדין כי טביב אינו ראוי לשמש כבעליה של קבוצת כדורגל. טביב העביר את הבעלות למקורבו, גבי טווילי, ועתר לבית המשפט העליון, שקבע כי על האגודה להעביר בקשה להעברת הזכויות, ואם זו תאושר תוחזר אליה הקבוצה. בעונתו האחרונה במועדון ירדה הקבוצה מליגת העל לליגה הלאומית, ולאחר מכן החל טביב בתהליך העברת הבעלות על הקבוצה. עזיבתו לוותה בטונים צורמים וטענות רבות כנגדו מצד אגודת הפועל כפר סבא.
קורות חייו > הבעלות על הפועל תל אביב

בטרם השלים את תהליך העברת הפועל כפר סבא, כבר החל טביב להיות מעורב בבעלות על קבוצת הפועל תל אביב, על אף שנדרש לשנת צינון, ובקיץ 2010 הפך באופן רשמי לבעל הקבוצה, בצוותא עם מוני הראל. במהלך העונה השניים הסתכסכו, ובמאי 2011 הפך טביב לבעליה היחידי של הקבוצה לאחר הליך בוררות ממושך. על טביב נמתחה ביקורת בתקשורת בגין התנהלותו כבעלי הקבוצה, ובמקביל ארגנו אוהדי הקבוצה מחאה חריפה וממושכת כנגדו, בדרישה שימכור את הקבוצה לבעלים אחרים, ואף כללה הפגנות מול ביתו של טביב ומול רשת החנויות של אשתו. המחאה החריפה ככל שהתקדמה העונה, והפכה לקונצנזוס בקרב כלל האוהדים עם התפטרותם של כל חברי ההנהלה הבכירה של המועדון. ב-21 באפריל 2012 הכריז טביב כי הוא מעמיד את הקבוצה למכירה בשל ההטרדות והאלימות שהופנו כלפיו וכלפי בני משפחתו. ב-4 ביולי 2012 הכריז חיים רמון במסיבת עיתונאים כי קיבל מטביב ייפוי כוח בלתי חוזר למכירת המועדון, כך שטביב סיים את דרכו בהפועל תל אביב. באוקטובר 2015 חויב רמון לשלם לטביב 7 מיליון ש"ח. בריאיון לתקשורת טען טביב כי המחאה נגדו נבעה ממניעים גזעניים.
קורות חייו > הבעלות על בית"ר ירושלים

בעונת 2012/2013 הביע טביב התעניינות ברכישת מועדון הכדורגל בית"ר ירושלים מידיו של ארקדי גאידמק, וזכה לתמיכת האוהדים, אך גאידמק סירב למכור לו את המועדון וניסה להשאיר אותו בבעלותו. הסוגיה נגררה להכרעת בית המשפט שהכריע כי טביב יהיה הבעלים של בית"ר ירושלים. לקראת עונת 2013/2014 נכנס טביב באופן רשמי לתפקיד. החל מכניסתו לתפקיד החל טביב לצמצם באופן משמעותי את חובות הקבוצה שעמדו על עשרות מיליוני שקלים. טביב החתים בקבוצה שחקנים צעירים ומבטיחים והעמיד תקציב שנתי יציב בשונה משנים קודמות. בסיום עונת 2014/2015, שבה בית"ר ירושלים לשחק במסגרות אירופיות לאחר שבע שנים.
ב-23 באוגוסט 2016, הודיעה ההתאחדות לכדורגל בישראל כי אלי טביב אינו יכול לשמש כבעלים של בית"ר ירושלים עקב הרשעותיו בפלילים למשך שלוש שנים בתנאים מגבילים.
ב-11 בינואר 2017 החליט בית הדין העליון של ההתאחדות לדחות את ערעורו של טביב בדבר פסק דין זה, אך קיצר את משך העונש לשנתיים שבהן טביב לא יוכל לנהל את בית"ר החל מקיץ 2017. לכן בסוף עונת 2016/2017 מינה טביב את אלי אוחנה ליו"ר הקבוצה ל-5 שנים על מנת שיחזיק בניהול בית"ר במקומו למשך השנתיים הללו.
במהלך העונה התגבשה בקרב אוהדי בית"ר מחאה כנגד טביב על התנהלותו בנוגע לשחקנים, מאמנים, וקשרים עם האוהדים. המחאה הגיעה לשיאה לאחר הפסד הקבוצה בגמר הגביע בעונת 2017/2018 ומעורבותו לכאורה של הבעלים טביב בקביעת הרכבי הקבוצה ובעניינים מקצועיים אחרים שגרמו לאי שיתופם של שחקנים מסוימים בגמר הגביע, אז הודיעו ארגוני האוהדים השונים של הקבוצה כי הם יחרימו את העונה הבאה ולא יקנו מנויים.
בתגובה זמן קצר לאחר מכן ב-15 במאי 2018, כינס אלי טביב מסיבת עיתונאים, והודיע על כוונתו לעזוב את הקבוצה, ועל העמדתה למכירה וחיפוש רוכש לקבוצה. בקיץ 2018 מחאות האוהדים כנגד הבעלים הוגברו ופעם נוספת בעת בעלותו על קבוצה ישראלית, נאלץ לספוג הפגנות כנגדו ליד ביתו שם הפגינו אוהדים מספר פעמים, כמו כן מול חנויות הבגדים של רעייתו דנה אשכנזי.
ב-13 באוגוסט 2018 מכר לאיש העסקים משה חוגג את בית"ר ירושלים בתמורה ל-26.5 מיליון שקלים, מתוכם 18 מיליון לטביב והשאר לכיסוי חובות הקבוצה.
לאחר עזיבתו את בית"ר, הצהיר מספר פעמים כי לא יחזור עוד לכדורגל הישראלי בתור בעלים.
קורות חייו > פלילים

טביב הורשע בבתי משפט, בביצוע עברות שונות: התחזות לאדם אחר במטרה להונות, שימוש במסמך מזויף, זיוף וקבלת דבר במרמה והפרעה לשוטר בעת מילוי תפקידו עבירות בגינן נגזר דינו לשישה חודשי מאסר על תנאי. במסגרת המחאות של אוהדי הפועל תל אביב מול ביתו הואשם טביב כי הכה נער בן 17 שהפגין בלילה מול ביתו וקילל אותו. ביוני 2014 הורשע בפציעת הנער בנסיבות מחמירות, השמדת ראייה ושיבוש מהלכי משפט, ונידון לשישה חודשי עבודות שירות. לאחר ערעור הופחת עונשו לארבעה חודשי עבודות שירות.
בדצמבר 2011 הושלך רימון הלם לעבר ביתו בתל אביב. באוקטובר 2013 התגלה רימון יד מתחת למכוניתו בביתו בכפר שמריהו.
ב-1 במרץ 2015 בוצע ניסיון התנקשות בטביב. שני רוכבי אופנוע הגיחו מול רכבו של טביב כשזה הגיע לביתו ופתחו לעברו באש. טביב נפגע קל בידו ורוכבי האופנוע נמלטו. ב-23 במרץ 2017 הורשעו שניים מהנאשמים בהתנקשות לאחר שהושג עמם הסדר טיעון, וב-3 באפריל נגזרו עליהם שתי שנות מאסר.
ב-11 באוגוסט 2017 הונח בפתח ביתו מטען דמה בשעה שטביב עצמו שהה בחו"ל.
ב-11 בינואר 2021 הושלך רימון הלם לעבר ביתו בכפר שמריהו.
קורות חייו > חיים אישיים

בשנת 2010 נישא בפעם השנייה, למעצבת דנה אשכנזי. לזוג בית בכפר שמריהו, ולהם בן, ובנוסף מגדלים את בתה של דנה מנישואיה הקודמים.
לטביב יש שני ילדים מנישואיו הראשונים. בתו ליהי הייתה לתקופה קצרה חברה בהנהלת הפועל תל אביב, לאחר התפטרותם של כל חברי ההנהלה הבכירה של המועדון.
הערות שוליים

↑  אחים לנצח, באתר ערוץ הספורט, 1 במאי 2017
↑  דורית חכים, קורניקובה מתאמנת בג'ים שלי (ואני לא מנסה להרשים), באתר הארץ, 9 בנובמבר 2002
↑  ורד לוביץ' וגולן בר יוסף, ביהמ"ש ביטל את בעלות טווילי וטביב על הפועל כפ"ס, באתר ynet, 7 באוגוסט 2000
↑  אליענה שפר, יו"ר מחלקת הנוער של כפ"ס לאנשי טביב: "תתביישו, הציוד לא שלכם", באתר nrg‏, 17 ביוני 2009
↑  לי בוץ, ההתאחדות להראל: "המעורבות של טביב אסורה", באתר ynet, 4 ביוני 2009
↑  שי ארצי, טביב ומוני הראל התעמתו: "אחד צריך לעזוב", באתר ynet, 15 בספטמבר 2010
↑  שי ארצי, אלי טביב: "אני הבעלים היחידי של הפועל ת"א", באתר ynet, 16 במאי 2011
↑  משה הרוש, לאלי טביב חוקים משלו, באתר הארץ, 27 בנובמבר 2011
↑  דוד בן שימול ונדב צנציפר, מחאת אוהדי הפועל: מאות צעדו לביתו של טביב, באתר ynet, 14 במרץ 2012
↑  נדב צנציפר, מרד בהפועל: היו"ר, המנכ"ל והדובר מתפטרים, באתר ynet, 15 בינואר 2012
↑  בן מיטלמן, ‏רעידת אדמה באדומים: אלי טביב מוכר את הפועל תל אביב, באתר ‏מאקו‏, 21 באפריל 2012
↑  נדב צנציפר, חיים רמון: "אין סיכוי שטביב יחזור להפועל ת"א", באתר ynet, 4 ביולי 2012
↑  מוטי פשכצקי, ‏חיים רמון חוייב לשלם לטביב 7 מיליון ש"ח, באתר ערוץ הספורט, 16 באוקטובר 2015
↑  אופירה אסייג, אייל ברקוביץ' ואיציק זוהר, ‏טביב: הפועל גזענים, הכל מתפוצץ להם בפנים, באתר ONE‏, 6 בדצמבר 2016
↑  תומר לוי, ‏יוצאים לדרך חדשה: אלי טביב הוכרז רשמית כבעלי בית"ר י-ם, באתר ערוץ הספורט, 2 ביולי 2013
↑  "טביב לא יוכל לנהל את בית"ר במשך שנתיים", מתוך האתר One
↑  מוטי פשכצקי, ‏אוחנה חוזר לבית"ר: רוצה לגרום הנאה לקהל, באתר ערוץ הספורט, 9 ביולי 2017
↑  אוהדי בית"ר מחרימים את הקבוצה: "התערבות בלתי מקצועית בהרכב", 11 במאי 2018, ירון לופו מוסקוביץ', אתר mynetjerusalem
↑  נדב צנציפר, טביב: "החלטתי לזוז הצידה, מחפש רוכש", באתר ynet, 15 במאי 2018
↑  נדב צנציפר, אלי טביב: "אני עוזב את הכדורגל וזה סופי", באתר ynet, 16 במאי 2018
↑  רענן ברנובסקי, ‏‏המחאה עלתה הילוך: הפגנות נגד אלי טביב בשתי חזיתות, באתר ספורט1, 29 במאי 2018
↑  אסי ממן, ‏טביב הורשע בתקיפת הנער ובהשמדת ראיות, באתר ONE‏, 26 ביוני 2014
↑  אלי טביב ירצה שישה חודשי עבודות שירות באתר nrg‏, 2 במרץ 2015
↑  כתבי ynet, רימון רסס נמצא מתחת לרכבו של אלי טביב, באתר ynet, 24 באוקטובר 2013
↑  רענן בן צור ואלי סניור, אלי טביב נפצע קל מיריות: "ניסו לחסל אותי", באתר ynet, 1 במרץ 2015
↑  חדשות nana10, שני נאשמים הורשעו בניסיון החיסול של אלי טביב, באתר nana10‏, 23 במרץ 2017
↑  חדשות 2, ‏שנתיים מאסר למעורבים בירי באלי טביב, באתר ‏מאקו‏, 3 באפריל 2017
↑  מוטי פשכצקי, ‏מטען דמה נמצא בכניסה לביתו של אלי טביב, באתר ערוץ הספורט, 11 באוגוסט 2017
לירן דן

| --- | --- |

לירן דן ב-2014
 לידה:  26 ביוני 1977 (בן 47) 
 מדינה:  ישראל ישראל
 השכלה:  אוניברסיטת בר-אילן  אוניברסיטת תל אביב 
 מעסיק:  ערוץ 2
 
לירן דן (נולד ב-26 ביוני 1977) הוא סמנכ"ל האסטרטגיה והפיתוח העסקי של חברת פרטנר תקשורת. קודם לכן כיהן כראש מערך ההסברה הלאומי במשרד ראש הממשלה, וכסמנכ"ל הדיגיטל של חברת החדשות.
ביוגרפיה

את שירותו בצה"ל עשה דן בדובר צה"ל
ללירן דן תואר ראשון במדעי המדינה והיסטוריה מאוניברסיטת בר-אילן ותואר שני במנהל עסקים למנהלים (Executive MBA) מאוניברסיטת תל אביב.
ביוגרפיה > חברת החדשות

ב-1999 הצטרף לחברת החדשות כעורך התוכנית "פגוש את העיתונות", ולאחר מכן כמפתח מהדורת חדשות מוצאי השבת עם דני קושמרו.
בשנים 2004 – 2007 שימש עורך מהדורת החדשות המרכזית של חדשות 2. בהמשך, עד 2011, מילא שורה של תפקידים בחברת החדשות של ערוץ 2, שהאחרון בהם היה "סמנכ"ל מדיה דיגיטלית". במסגרת תפקיד זה הקים דן את הדסק הדיגיטלי של חדשות ערוץ 2, תפקיד שכלל את ניהול ושיווק כלל הפעילות באינטרנט, בסלולר, וברשתות חברתיות. בפברואר 2009 נבחר לאיש השיווק של החודש מטעם איגוד השיווק הישראלי על הקמפיין להחדרת חדשות 2 למדיה הדיגיטלית. הבחירה כאיש השיווק של החודש נעשתה לאחר שלירן דן הוביל להחדרת ערוץ 2 לאינטרנט, אחרי שנים שבו הערוץ היה טלוויזיוני בלבד. המהלך הוביל לכך שערוץ 2 באינטרנט הפך לאחד משלושת ערוצי החדשות באינטרנט הפופולריים ביותר בישראל
ביוגרפיה > ראש מערך ההסברה הלאומי

בשנת 2011 הצטרף ללשכת ראש הממשלה בתפקיד מנהל מערך התקשורת והדוברות ובפברואר 2012 החליט ראש הממשלה בנימין נתניהו למנותו לראש מערך ההסברה הלאומי וליועץ התקשורת שלו בתקופה זו כיהנו בישראל הממשלות ה-32 וה-33 ובזמן זה התקיימו בישראל שתי מערכות בחירות (הבחירות לכנסת ה-19 בשנת 2013 והבחירות לכנסת ה-20 בשנת 2015).
דן שימש בתפקיד עד למאי 2015.
ביוגרפיה > המגזר העסקי

החל מחודש אוקטובר 2015 משמש סמנכ"ל האסטרטגיה והפיתוח העסקי בחברת פרטנר. בהודעה שפרסמה החברה נאמר שדן יעסוק באסטרטגיה ופיתוח עסקי ותחת אחריותו תהיינה גם פעילות הדיגיטל, פעילות הטלוויזיה, תקשורת ואחריות תאגידית ודוברות החברה.[דרוש מקור]
הערות שוליים

↑  גיל קליאן, לירן דן מציג: מלשכת נתניהו למושב בהנהלת פרטנר, באתר כלכליסט, 9 בספטמבר 2015
↑  לירן דן מחדשות ערוץ 2 הוא איש השיווק של פברואר 2009, באתר איגוד השיווק הישראלי, 7 במרץ 2009
↑  לירן דן, איש השיווק של פברואר 2009 מטעם איגוד השיווק, באתר youtube‏, 18 בינואר 2010
↑  עמית סגל, ‏לירן דן מונה לראש מערך ההסברה הלאומי במקום יועז הנדל: דובר חמישי ב-3 שנים, באתר ‏מאקו‏, 22 בפברואר 2012
↑  אריאל כהנא,
 לירן דן, ראש מערך ההסברה הלאומי פרש מתפקידו, באתר nrg‏, 22 במרץ 2015
הפיגועים באנקרה (2015)

| --- | --- |

 תאריך:  10 באוקטובר 2015 
 מקום:  תחנת הרכבת המרכזית של אנקרה 
 מטרה:  אזרח (דיני מלחמה) 
 קואורדינטות:  39°56′11″N 32°50′38″E﻿ / ﻿39.9364°N 32.8438°E﻿ / 39.9364; 32.8438
 סוג:  רצח המוני, פיגוע התאבדות, פיגוע תופת 
 נשק:  פצצה, מטען צד 
 הרוגים:  95 
 פצועים:  400 
  (למפת אנקרה מוגדלת) הפיגועים באנקרה(למפת אנקרה רגילה) הפיגועים באנקרה
 
הפיגועים באנקרה התרחשו ב-10 באוקטובר 2015, בשעה 10:04 על פי שעון טורקיה. שני מחבלים מתאבדים פוצצו את עצמם מחוץ לתחנת הרכבת המרכזית בעיר אנקרה שבטורקיה. בפיגועים נהרגו 102 איש ונפצעו 400. הפצצות התפוצצו במהלך עצרת מחאה נגד הסכסוך בין צבא טורקיה למפלגת הפועלים של כורדיסטן. ההתקפה הייתה הקטלנית ביותר מסוגה בהיסטוריה של טורקיה המודרנית, ראש ממשלת טורקיה, אהמט דבוטאולו, הכריז על שלושה ימי אבל לאומי.
אין ודאות מי עומד מאחורי מבצעי הפיגועים. גורמים כורדיים מאשימים את ממשלת טורקיה בניסיון לפגוע בהם, בעוד הממשלה הטורקית מטילה את האחריות על ארגון הטרור המדינה האסלאמית.
רקע

ב-20 ביולי 2015 התרחש פיגוע קטלני בעיר סורוץ' שבטורקיה. בפיגוע נהרגו 33 בני אדם. למחרת היום נטל ארגון הטרור "המדינה האסלאמית" אחריות על האירוע. יומיים לאחר מכן, נרצחו בשנתם שני שוטרים טורקים בידי פעילים כורדים המזוהים עם מפלגת הפועלים של כורדיסטן. דובר המפלגה הכחיש את השתייכות הרוצחים אליה, וטען שמדובר בקיצוניים שפעלו על דעת עצמם. בהמשך בוצעו מספר פיגועים נוספים נגד מטרות טורקיות, לפיכך הגדיל חיל האוויר הטורקי את ההפצצות שלו נגד המדינה האסלאמית בעיראק, והכוחות המזוינים של טורקיה פתחו ב"מבצע מרטיר" נגד המורדים הכורדים במזרח המדינה. למאבק הצטרפו גם ארגונים כורדים ואסלאמיסטים נוספים, ובין יולי לאוקטובר 2015 נהרגו כ-2,000 חיילים, מורדים ואזרחים. פרשנים שונים העריכו שהמדינה על סף מלחמת אזרחים.
עוד לפני האירועים הנ"ל הסתמנה ירידה בכוחה של מפלגת הצדק והפיתוח (AKP), שהייתה במשך 13 שנים המפלגה השלטת באספה הלאומית הגדולה של טורקיה. בבחירות שנערכו ביוני של אותה שנה אכן איבדה המפלגה את הרוב בפרלמנט, וזכתה ב-40.9% מהקולות בלבד. עד הרכבת הקואליציה, מונה אהמט דבוטאולו כראש ממשלה זמני העומד בראש ממשלת ביניים. באוגוסט, לאחר שנכשלו כל הניסיונות להקמת קואליציה, ביטל הנשיא רג'פ טאיפ ארדואן את תוצאות הבחירות, וקבע כי יתקיימו בחירות חדשות ב-1 בנובמבר. מאוחר יותר הודה אזרח טורקי שבהתחשב במצב הפוליטי העדין במדינה, פיגוע טרור היה צפוי למדי.
האירוע

הפיצוצים התרחשו זמן קצר לפני התחלתה של עצרת שלום שיזמה מפלגת העם הדמוקרטית, כמחאה על פעילות הצבא הטורקי נגד הארגונים הכורדיים. כמה שעות לפני כן, כבר התאספו מחוץ לתחנת הרכבת המרכזית באנקרה, מאות אנשים ששרו שירי מחאה. הפצצה הראשונה התפוצצה בסביבות 10:04, כעבור כמה שניות התפוצצה הפצצה השנייה. זמן קצר לאחר מכן מיהרו כוחות ביטחון לפנות את כל האזרחים מהאזור מחשש להתפוצצויות נוספות, ולשם כך אף ירו באוויר בכיוון המפגינים. פעיל בכיר במפלגת העם אשר נכח באזור תיאר את רגעי ההתפוצצות:
נפלתי על הרצפה והיה דם בכל מקום. נעמדתי והתחלתי לרוץ. שנייה לאחר מכן כבר היה פיצוץ נוסף. כשהסתובבתי לאחור ראיתי נהר של דם וגופות. לא ניתן היה לדעת מי חי ומי מת.
הגופות כוסו מאוחר יותר בדגלי מפלגת העם הדמוקרטית. עוד באותו היום דיווחו מקורות טורקיים רשמיים שמספר ההרוגים הוא 86, וכי 186 נפצעו. למחרת עלה המספר ל-97 הרוגים. ב-14 באוקטובר הצהיר ראש הממשלה על 99 הרוגים. המספרים גדלו בהדרגה עקב פצועים שנכנעו למוות. עוד באותו היום הודיעה הממשלה הטורקית שככל הנראה מדובר בפיגוע התאבדות.
הערות שוליים

↑  Ankara Bombing death toll rises to 102: Chief Public Prosecutor’s Office
↑  At least 95 killed in twin bombings near train station in Turkey's capital
↑  BAŞBAKANLIK KOORDİNASYON MERKEZİ AÇIKLAMASI
↑  Ankara explosions leave almost 100 dead - officials
1 2 3 4 5 6 7   לפחות 95 הרוגים בפיגוע כפול בעצרת שלום בבירת טורקיה, באתר הארץ, 10 באוקטובר 2015
1 2 3 4 5  95 הרוגים בפיגוע הקשה שידעה טורקיה, באתר ynet, 10 באוקטובר 2015
↑  למחרת הפיגוע: טורקיה חידשה תקיפות הכורדים. באתר nrg.
↑  הפיגוע הקטלני בטורקיה: "כל הסימנים מצביעים על דאעש", באתר וואלה, 11 באוקטובר 2015
↑  Suruç'ta ölenlerin sayısı 32'ye yükseldi
↑  Suruç'ta yaralanan Vatan Budak yaşamını yitirdi
↑  Suruc suicide bombing: Turkey ‘identifies suspect’ in ISIL-claimed attack
↑  Turquie : 2 policiers tués dans une attaque
↑  Turquie : le PKK revendique le meurtre de deux policiers suite à l'attentat de Suruç
↑  KCK official says PKK not responsible for murders of 2 Turkish policemen
↑    Andrew Marszal,Raziye Akkoc, ‏Kurdish militants claim 'revenge' killing of two Turkish policemen, The Telegraph, 22 July 2015
↑  'Türkiye iç savaşın eşiğinde'
↑  Demirtaş: Bu ülkede iç savaş çıkmasına izin vermeyeceğiz
↑  בחירות בטורקיה - באחד בנובמבר, באתר ‏מאקו‏, 21 באוגוסט 2015
↑  ארדואן הכריז רשמית: בחירות חדשות בטורקיה באתר nrg.
↑  טורקיה: ועדת הבחירות הציעה לקיים בחירות ב-1 בנובמבר, באתר וואלה, 20 באוגוסט 2015
↑  טלטלה בטורקיה: בחירות בזק בנובמבר?, באתר ynet, 13 באוגוסט 2015
↑  Ankara'da 3. bomba paniği
↑  Death toll nears 100 in bomb blasts at peace rally in Turkish capital
↑  Ankara'da terör saldırısı: 97 ölü
↑  Ölü sayısı 97'ye yükseldi
↑  Turkish PM: We lost 99 in Ankara blasts
↑  Ankara’daki saldırıda yaşamını yitirenlerin sayısı 100'e çıktı
↑  Başsavcı Kodalak: 2 canlı bomba üzerinde duruyoruz
מקום האירוע
אזרחים מניחים זרי פרחים במקום התקיפה
שמות הנרצחים באירוע
ספקטר

| --- | --- |

כרזת הסרט בעברית
 מבוסס על:  סדרת ג'יימס בונד מאת איאן פלמינג
 בימוי:  סם מנדס 
 הופק בידי:  מייקל ג. וילסון  ברברה ברוקולי
 תסריט:  ג'ון לוגאן  רוברט ווייד  ניל פרביס
 עריכה:  לי סמית 
 שחקנים ראשיים:  דניאל קרייג  כריסטוף ואלץ  רייף פיינס  נעמי האריס  בן וישו  מוניקה בלוצ'י  לאה סדו  דייב בטיסטה
 מוזיקה:  תומאס ניומן  סם סמית' (שיר נושא)
 צילום:  הויט ואן הויטמה
 מדינה:  הממלכה המאוחדת, ארצות הברית 
 חברת הפקה:  MGM
 חברה מפיצה:  MGM  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 5 בנובמבר 2015  בריטניה 26 באוקטובר 2015  ישראל 5 בנובמבר 2015
 משך הקרנה:  148 דקות (2:28 שעות)
 שפת הסרט:  אנגלית
 סוגה:  סרט מתח, סרט הרפתקאות, סרט ריגול, סרט פעולה 
 מקום התרחשות:  לונדון, אוסטריה, טנג'יר, רומא, מקסיקו סיטי, מרוקו 
 תקופת התרחשות:  יום המתים 
 תקציב:  245 מיליון דולר
 הכנסות:  880,674,609 דולר
 הכנסות באתר מוג'ו:   bond24
 פרסים:  פרס אוסקר לשיר המקורי הטוב ביותר 
 סרט קודם:  סקייפול (2012)
 סרט הבא:  לא זמן למות (2021)
 www.007.com/spectre/
 דף הסרט ב־IMDb
 
ספקטר (באנגלית: Spectre) הוא סרט קולנוע בריטי-אמריקאי שיצא לאקרנים ב-2015 מסוגת פעולה שהפך לשובר קופות, והוא ה-24 בסדרת סרטי ג'יימס בונד. דניאל קרייג שב לגלם בפעם הרביעית את דמותו של ג'יימס בונד, ואיתו מככבים בסרט כריסטוף ואלץ כארנסט סטאברו בלופלד, רייף פיינס, נעמי האריס, מוניקה בלוצ'י, לאה סדו ודייב בטיסטה. הסרט, שמתאר את ארגון הפשע "ספקטר", הוא סרט בונד הראשון שמציג את הארגון לאחר הופעת הארגון לאחרונה בסרט "יהלומים לנצח" (1971). שיר הנושא של הסרט, "כתובת על הקיר" ("Writing's on the Wall"), זכה בפרס אוסקר לשיר המקורי הטוב ביותר.
בדומה לקודמו, הסרט בוים על ידי סם מנדס, וברחבי העולם ובישראל הוא הוקרן גם בגרסת IMAX. עם תקציב של כ-300 מיליון דולר, הסרט נחשב לאחד הסרטים היקרים ביותר בהיסטוריה של הקולנוע. הסרט זכה לביקורות מעורבות מהמבקרים, גרף 73 מיליון דולרים בסוף השבוע הראשון להקרנתו בקולנוע והפך לסרט השני המצליח ביותר בסדרת סרטי ג'יימס בונד, משלא הצליח להתעלות על הישגו של קודמו, שגרף 88.4 מיליון דולרים בסוף השבוע הראשון להקרנתו. בסך הכל גרף הסרט 880 מיליון דולר.
רקע

שם הסרט "Spectre" (ראשי תיבות של SPecial Executive for Counter-intelligence, Terrorism, Revenge and Extortion = הנהלה מיוחדת למודיעין נגדי, טרור, נקמה וסחיטה) מתכתב עם ארגון הטרור הבין-לאומי הבדיוני שיצר מחבר ג'יימס בונד, איאן פלמינג, בסדרת הספרים (לראשונה בכדור הרעם) ואוזכר בכמה מסרטי הסדרה בשנות ה-60.
על פי המחבר, הארגון, אשר מוגדר כא-פוליטי, החל את דרכו כקבוצה קטנה של טרוריסטים שהלכה וצברה עוצמה בינלאומית, שבשיאה מיקמה את המפקדה שלה על אי בודד. מנהיג הארגון היה הנבל המפורסם ביותר בתולדות הסדרה, ארנסט בלופלד, שהתמודד מול בונד במהלך שישה סרטים שונים החל ב"מרוסיה באהבה" ועד "לעינייך בלבד". על פי פרסומים שונים שהופצו בשלבי ההפקה המוקדמים, דמותו של כריסטוף ואלץ (שנקרא פרנץ אוברהאוזר) היא בעצם דמותו של בלופלד עצמו, אויבו המושבע של בונד.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| דניאל קרייג | ג'יימס בונד / 007 | סוכן הוד מלכותה. |
| כריסטוף ואלץ | ארנסט סטאברו בלופלד | הנבל הראשי של הסרט. נולד בשם פרנץ אוברהאוזר, אביו היה האנס אוברהאוזר, מטפס הרים מיומן שחיפש וגידל את בונד אחרי מות הוריו. אחרי שהוא הרג את אביו וזייף את מותו שלו, הוא נטל את הזהות ארנסט סטאברו בלופלד, ומאז הוא פועל כמנהיג של ארגון ספקטר והאדם שהיה אחראי לכל אלה שגרמו לבונד כאב בחייו. |
| לאה סדו | ד"ר מדלן סוואן | פסיכולוגית שעובדת במרפאה פרטית בהרי האלפים האוסטריים. |
| רייף פיינס | גארת' מלורי / M | ראש סוכנות הביון הבריטית MI6. |
| נעמי האריס | איב מאניפני | סוכנת לשעבר שהפכה לעוזרת של M. |
| בן וישו | Q | המומחה הטכני של ה-MI6. |
| מוניקה בלוצ'י | לוצ'יה סקיארה | אלמנת מתנקש מבוקש שנרצח על ידי בונד. |
| אנדרו סקוט | מקס דנבי / C | ראש שירות הביון המשולב וסוכן בארגון ספקטר. |
| דייב בטיסטה | מר הינקס | מתנקש וחבר בכיר בארגון ספקטר. |
| רורי קיניר | ביל טאנר | ראש מטה MI6. |
| ג'ספר כריסטנסן | מר וייט | מבוקש על ידי סוכנות הביון הבריטית, חבר לשעבר בארגון קוואנטום שמת בעקבות הרעלה רדיואקטיבית. |
| אלסנדרו קרמונה | מרקו סקיארה | מתנקש ידוע ומבוקש, בעלה של לוצ'יה שהיה גם חבר בארגון ספקטר המרושע. |